Príloha č. 4

**Kritérium na vyhodnotenie ponúk, pravidlá uplatňovania kritéria na vyhodnotenie ponúk a pravidlá elektronickej aukcie**

**Ponuky sa vyhodnocujú na základe kritéria na vyhodnotenie ponúk**

„Najnižšia celková cena vyjadrená v EUR bez DPH“

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačovpredložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených vo výzve na predkldanie ponúk, tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk: Celková cena za dodanie požadovaného predmetu zákazky vyjadrená v EUR bez DPH**

Uchádzačom predložený návrh na plnenie tohto kritéria musí byť zaokrúhlený na tri desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná Celková cena za dodanie požadovaného predmetu zákazky vyjadrená v EUR bez DPH, uvedená v ponuke uchádzača podľa prílohy Štruktúrovaný rozpočet ceny vo výzve na predkladanie ponúk. Všetky ceny uvedené v ponuke uchádzača podľa prílohy Štruktúrovaný rozpočet ceny vo výzve na predkladanie ponúk musia byť zaokrúhlené na tri desatinné miesta.

Verejný obstarávateľ si v súvislosti s vyššie uvedeným dovoľuje upozorniť, že celková zmluvná cena vyjadrená v EUR bez DPH bude v zmluve na dodávku potravín zaokrúhlená na dve desatinné miesta podľa matematických pravidiel.

**Pravidlá na uplatnenie kritéria:**

**Celková cena za dodanie požadovaného predmetu zákazky vyjadrená v EUR bez DPH**

Systém EKS automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou Celkovou cenou za dodanie požadovaného predmetu zákazky vyjadrenú v EUR bez DPH za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou Celkovou cenou za dodanie požadovaného predmetu zákazky vyjadrenú v EUR bez DPH za druhú, ponuku predloženú na konkrétnu zákazku zadávanú v rámci dynamického nákupného systému s treťou najnižšou Celkovou cenou za dodanie požadovaného predmetu zákazky vyjadrenú v EUR bez DPH za tretiu, atď. Ponuky uchádzačov predložené na konkrétnu zákazku zadávanú v rámci dynamického nákupného systému, ktoré systém EKS automatizovane vyhodnocoval podľa predmetného kritéria, budú následne systémom EKS zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii prostredníctvom EKS.

V prípade rovnakých návrhov na plnenie predmetného kritéria, t.j. rovnakej Celkovej ceny viacerých uchádzačov, rozhoduje o poradí ponúk predložených na konkrétnu zákazku zadávanú v rámci dynamického nákupného systému podľa nižšie uvedeného poradia:

1. najnižšia celková cena vyjadrená v EUR bez DPH, ktorú uchádzač uvedie v rámci položky č. 134

2. najnižšia celková cena vyjadrená v EUR bez DPH, ktorú uchádzač uvedie v rámci položky č. 125

**Elektronická aukcia**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému (aktuálna verzia). Podmodul elektronická aukcia je priama súčasť systému EKS a umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania konkrétnej zákazky v rámci dynamického nákupného systému, po ich vyhodnotení podľa zákona.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci zadávania konkrétnej zákazky v rámci dynamického nákupného systému sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk predložených na konkrétnu zákazku zadávanú v rámci dynamického nákupného systému podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky predložené na konkrétnu zákazku v rámci dynamického nákupného systému boli v rámci zadávania predmetnej zákazky vyhodnotené podľa kritéria na vyhodnotenie ponúk uvedených v oznámení o vyhlásení verejného obstarávania a pravidiel jeho uplatnenia uvedených vo výzve na predkladanie ponúk, v týchto súťažných podkladoch, v súlade so zákonom, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému,
4. vstupné ponuky predloženej na konkrétnu zákazku zadávanú v rámci dynamického nákupného systému – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie: **Celková cena za dodanie požadovaného predmetu
 zákazky vyjadrená v EUR bez DPH**

Predmetom elektronickej aukcie sú: **Celková cena za dodanie požadovaného predmetu
 zákazky vyjadrená v EUR bez DPH**

**Priebeh elektronickej aukcie:**

EKS po úvodnom úplnom vyhodnotení ponúk predložených na konkrétnu zákazku zadávanú v rámci dynamického nákupného systému a zostavení poradia z predložených ponúk, elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých uchádzačov (ďalej len „účastník/ov“), ktorých ponuky spĺňajú určené podmienky na predloženie nových Celkových cien za dodanie požadovaného predmetu zákazky vyjadrených v EUR bez DPH.

V priebehu elektronickej aukcie budú zverejňované všetkým účastníkom zaradeným do elektronickej aukcii v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnote kritéria aktuálne najvýhodnejšej ponuky
* Informáciu o relatívnom poradí a hodnote kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s výzvou na predkladanie ponúk a týmito súťažnými podkladmi.

Predmetom úpravy v elektronickej aukcii budú Celková cena za dodanie požadovaného predmetu zákazky vyjadrená v EUR bez DPH. Uchádzač bude upravovať Celkovú cenu za dodanie požadovaného predmetu zákazky vyjadrenú v EUR bez DPH smerom dole. Verejný obstarávateľ upozorňuje, že systém neumožní podať ponuku predloženú na konkrétnu zákazku zadávanú v rámci dynamického nákupného systému s návrhom zhodnej Celkovej ceny za dodanie požadovaného predmetu zákazky vyjadrenej v EUR bez DPH (na žiadnom mieste v poradí) v rámci elektronickej aukcie.

Minimálny krok úpravy ponuky predloženej na konkrétnu zákazku zadávanú v rámci dynamického nákupného systému v prípade nového návrhu Celkovej ceny za dodanie požadovaného predmetu zákazky vyjadrenej v EUR bez DPH v rámci elektronickej aukcie je v hodnote 0,001 eur.

**Prístup do aukčnej siene účastníka**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk na konkrétnu zákazku zadávanú v rámci dynamického nákupného systému, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupnú Celkovú cenu za dodanie požadovaného predmetu zákazky vyjadrenú v EUR bez DPH.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo vernom detaile predmetnej zákazky, a to bezprostredne po vytvorení elektronickej aukcie.

**Predpokladaný čas ukončenia elektronickej aukcie:**

Elektronická aukcia bude trvať 20 minút, s opakovanou možnosťou predĺženia o 2 minúty. Ak účastník ponúkne novú Celkovú cenu za dodanie požadovaného predmetu zákazky vyjadrenú v EUR bez DPH, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú Celkovú cenu za dodanie požadovaného predmetu zákazky vyjadrenú v EUR bez DPH, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové Celkové ceny za dodanie požadovaného predmetu zákazky vyjadrené v EUR bez DPH, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať Celkové ceny za dodanie požadovaného predmetu zákazky vyjadrené v EUR bez DPH, ktoré boli predmetom elektronickej aukcie.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**Požiadavky na technické vybavenie**

Aktuálna verzia jedného z prehliadačov: Internet Explorer, MozillaFirefox, GoogleChrome.

Ďalšie technické požiadavky:

* prehliadač so zapnutým javascript a povoleným cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**Doplňujúce informácie**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii), verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.